Tänasel blogiringil sain aru, et kaheldamatult on mul käsitööajakirjade sõltuvus. Nägin, et  Kajakal on juba uus Novita. Ja nüüd täiesti kripeldab, sest mul ei ole, ja ma pean selle kindlasti endale saama!!! Mis sest, et ma ei mäleta, millal ma viimati ajakirjast midagi endale tegin. Mõne kampsuni või… Ühe nukumütsi küll hiljuti heegeldasin, nohh, see ei loe. Aga mulle meeldib neid ajakirju vaadata ja mõelda, mida ma võiksin ja tahaksin sealt endale teha… Niikui kudumisajakirja lahti teen, nii ka kudumisisu peale tuleb. Ja heegeldamise ajakirja puhul tuleb heegeldamiseisu. Tikkida ma enam ei viitsi. See on vist seetõttu, et … tundub nagu liialt töömahukas olema. Samas ei võtaks eriliselt aega mingi riideeseme tikandiga värskendamine vms, jah, see on tõsi, et tundub töömahukas olema, aga ei pruugi. Ma mäletan õudselt hästi, kui kunagi õppisin rišeljöö tegemise selgeks, ja olin sellest nii suures vaimustuses, et tahtsin endale selles tehnikas kardinaid teha. Vot see oleks tõeliselt töömahukas, ja eks vast seetõttu ma polegi seda siiani ette võtnud, ja ma pole ka enam kindel, et ma seda teha tahaksin:)